
Fylkesmannen i Oppland

Miljøvernavdelingen

Vågå kommune


Sel kommune

Nord-Fron kommune

Deres ref:
Vår referanse
Vår dato


01/3687    GV/AJM   433.52


IVERKSETTING AV FELLINGSLØYVE PÅ ULV                                 

Ein viser til søknad frå Vågå kommune dagsett 04.09.01, om fellingsløyve på ulv etter skadar på geit i Griningsdalen i Vågå. Ein viser vidare til telefonsamtale med Trond Stensby, Per Arvid Bragelien og Terje Abrehamsen. 

Ut fra dei opplysningar fylkesmannen har motteke, er åtte geit funne drepe eller skadd i Griningsdalen i Vågå, den 03.09.01. SNO har undersøkt alle tilfella, og konkluderar med antatt/dokumentert ulv. Geitene høyrer til på setrene i Griningsdalen og dyreeigar opplyser at dei har tenkt å ta geitene ned frå setra om ei vekes tid. Det beiter og ein del sau i det aktuelle området, som ikkje er sanka enda. 

Det er meld ein synsobservasjon av ulv i skadeområdet midt på dagen den 04.09., og det blir opplyst at ein ulv har jaga tamrein i same området. Det siste er ikkje nærare stadfesta. 

Søknaden er handsama med heimel i Forskrift om forvaltning av bjørn, jerv, ulv og gaupe, fastsatt ved kgl. res. av 30. juni 2000, og DN (direktoratet for naturforvaltning) sitt brev av 30.05.01. Ifølgje forskrifta er det DN som kan gje fellingsløyve på ulv og fastsette nærare vilkår for eit eventuelt fellingsløyve. I brev av 30.05.00 frå DN er fylkesmennene i Sør-Norge gjeve myndigheit til å setta i verk fellingsløyve på tre ulvar i 2001. DN strekar under at bruken av dei betinga fellingsløyva ikkje er eit generelt løyve til å felle rovdyr straks det oppstår skade, men at avgjerda om ei eventuell felling skal byggje på ei heilheitsvurdering av skadane sin betydning i forhold til behovet for vern av rovviltet, ut frå prinsippet om differensiert forvaltning (jf §1). I dette skjønnet skal det særleg taktast omsyn til; Storleik og samansetning av rovviltbestanden, området sin betydning som beitemark, omfanget av skaden og utvikling og potensial for skader i framtida (jf §3).  I tillegg, og særleg innafor fastsette kjerneområde eller særskilde forvaltningssonar, skal det leggast vekt på om ein i staden kan gjennomføre førebyggjande tiltak for å avgrense skadane (jf §2). Fellingsløyvet skal rettast mot det skadegjerande individet og løyvet skal vera avgrensa til eit bestemt område, eit tidsrom og antal dyr. 

Fylkesmannens vurdering
Tilfeldige skadar på innmark eller i innmarksnære område skil seg frå kroniske skadar, til dømes i område med jervskade, der dyreeigar har større moglegheiter til å iverksettje tiltak. Ein kan ikkje i same grad seie på førehand kvar ulveskader kan oppstå og det er difor vanskelegare å førebyggje mot skade. Skadene i Griningsdalen skjedd seint i sesongen og dyreeigar opplyser at dei har tenkt å ha geitene på setra ei vekes tid til. Sauen i området vil og bli sanka på ei vekes tid. 

Fylkesmannen har vurdert andre førebyggjande tiltak mot skadar i området enn felling (jf 

§ 2 i forskriften), men finn ikkje at det er mogleg ut frå praktiske og økonomiske grunnar å kunne gjennomføre slike tiltak. Det er vidare lagt vekt på skadeomfang og potensiale for nye skadar, konsentrasjon i tid og rom og området sin betydning som beiteområde, (§3), og forskriften sitt krav om differensiert forvaltning, jfr §1. 

Med heimel i forskriften sin §3 sett fylkesmannen i verk fellingsløyve på éin (1) ulv. 

I tillegg til vilkåra i DN sitt brev av 30.05.01, stiller fylkesmannen følgjande vilkår for fellingsløyvet:

1. Kommunen nevner opp fellingslag og ansvarleg jaktleder for fellingsforsøket.

2. Fellingsområdet er avgrenset slik: Alt areal i Våga, Sel og Nord-Fron kommuner, vest for Otta og Gudbrandsdalslågen.

3. Fellingsløyvet gjeld for tidsrommet 04.09.01 kl. 12.00 til 13.09.01 kl. 12.00.

4. Fellingsløyvet gjeld ikkje for ulv som er radiomerka.

5. Fellingsløyvet gjeld ikkje for revirhevdende individer eller par.

6. Det skal kun nyttast våpen og ammunisjon som fyller krava til jakt på elg, hjort, villsvin og villrein, jf § 2.2 i forskrift om våpen og ammunisjon (rundskriv 3/99). 

7. Det er eit vilkår at kommunen sørger for at alle involverte i fellingsforsøket får ein kopi av dette brevet, og direktoratet sitt brev av 30.05.01., før fellingsforsøket blir sett i gang.

Fylkesmannen er ikkje kjend med at det oppheld seg rediomerka ulv i fylket, men kan ikkje sjå bort frå dette. 

Ein minner særleg om plikta til å melde frå ved felling og skadeskyting av dyr (pkt 4 og 5 i DN sitt brev), og pkt 6 om ivaretaking av felt vilt. 

Dette vedtaket kan klagast på etter reglane i forvaltningsloven innan tre veker, jf. «Rett

til å klage over forvaltningsvedtak», som er lagt ved. Ei eventuell klage rettes til DN, men sendes om fylkesmannen. 

	
	

	Knut Korsæth
	Per Svardal

	
	 Avdelingsdirektør

Rovviltkontakter i Oppland



Oppland Jeger- og fiskerforbund



Naturvernforbundet i Oppland



Rådgivende utvalg i rovviltforvaltningen


Fylkesmannen i Oppland, landbruksavdelingen

